
Ma'asyiral Muslimin ingkang dipun muliaken Allah 



dakwatuna.com - Enjing punika kita ngunjukaken puji miwah syukur dumateng 
ngarsanipun Allah awit karunia saha nikmat ingkang ageng sanget, lan syukur kita 
dinten punika kita raosaken langkung bermakna amargi sampun setunggal wulan 
kita nindakaken siyam Ramadhan, setunggal saking gangsal pilar agami Islam. Mila 
kanthi Ngumandangaken takbir (Allahu Akbar, namung Allah Ingkang Maha 
Ageng), saha kalimat tahlil (laa ilaaha Mallah, mboten wonten Gusti ingkang layak 
dipun sembah kejawi Allah), ugi kalimat tahmid (alhamdulillah, sedaya puji punika 
kagunganipun Allah). Kita tansah syukuri sedaya nikmat punika lan tansah nyuwun 
supadhos Allah paring tambah nikmat ingkang langkung kathah dumateng kita sami, 
kangge kesaenan gesang wonten ing dunia lan akhirat 

Shalawat saha salam mugi tansah kunjuk dumateng Rasulullah saw, ugi dumateng 
keluarganipun, para sahabatipun, lan ugi pendherekipun ingkang tansah 
ngedekaken agami Islam ngantos dumugi dinten kiamat. 



iiii ih Jii Jjis c Jii y\ sJi ^ 

-J' _J yy 

Ma'asyiral Muslimin ingkang dipun muliaken Allah 

Kumandang takbir Idul fitri dinten punika mugi-mugi ngemutaken kita minangka 
menungsa makhluk ciptaanipun Allah. Makhluk ingkang sampun Allah paringi kathah 
sanget kelebihan, keunggulan, lan kemuliaan ugi keterbatasan-keterbatasan. 
Pramila kangge mantapaken raos syukur kita, kita kedah mangertosi makna fitrah 
kelahiran kita, fitrah kelahiran saben insan ing dunia punika, 
Ma'asyiral Muslimin rahimakumullah 

Kita mboten dipun lahiraken wonten dunia punika tanpa raos mawaddah 
warahmah utawi mahabbah warahmah, cinta lan kasih sayang. Kita lahir amargi 
cinta lan kasih sayang saking ibu lan bapak kita. Kita lahir kanthi kasih sayang tiyang 
sepah kita kekalih lan kelahiran kita disambut kanthi kasih sayang keluarga, para 
sedherek lan masyarakat kita. 



Pramila kita lahir kanthi mbetha misi rahmatan lilalamin. Kita lahir kangge nyebar 
kasih sayang dhumateng sedaya umat menungsa, ugi sedaya makhluk ciptaanipun 
Allah Ingkang Maha Kuwaos. Kita mencintai tiyang sepah, mencintai keluarga, 
mencintai kerabat lan sanak sedherek, mencintai para tetanggi, mencintai sedaya 
lapisan bangsa, ugi sedaya menungsa. Kita lahir kanthi mbetha mahabbah 
warahmah. 

Namung kanthi godaan lan pengaruh syethan kemawon menungsa kecalan 
fitrahipun, dadhos makhluk ingkang tanpa cinta, pembenci, pendengki, pendendam 
dhumateng sesaminipun menungsa. Kados pangandikanipun Allah: 

91 : S Jtil iilt 3^1 

Saktemene syaitan iku pingin nuwuhake permusuhan lan kebencian ing antaraning 
sira lantaran (ngombe) khamar lan judi, uga ngedhangi sira saka eling marang Allah 
lan sembahyang; Mula mandeko sira (saka nglakoni tumindak iku). (QS. Al Maidah: 
91) 

Ma'asyiral Muslimin ingkang dipun muliaken Allah 

Kanthi modal kasih sayang lan cinta dhumateng sesami punika, kita ngajeng-ajeng 
pikantuk kasih sayang Allah wonten ing saben gerak, langkah lan pagesangan kita. 
Kados pangandikanipun Rasulullah-shallallahu alaihi wasallam: 

Wong-wong kang padha nyayangi iku bakal disayangi Sing Maha Penyayang. 
Padha sayango marang kang ana neng bumi mula sing ana langit bakal sayang 
marang sira. (HR. At Tirmidzi) 

Ma'asyiral Muslimin ingkang dipun muliaken Allah 
Kanthi fitrah lan kelahiran ingkang kebak kanthi cinta punika kita pikantuk 
kehormatan lan kemuliaan, kanthi kemuliaan lan kehormatan ingkang mboten dipun 
paringaken dhumateng makhluk kejawi menungsa. 




"....lan Saktemene wis Ingsun muliakne anak-anak Adam, Ingsung angkut kang 
ana daratan lan ana lautan], Ingsun paringi rezki saka kang apik-apik lan Ingsun 
luwihne wong-wong iku kanthi keluwihan kang sampurna sak duwure akeh-akehe 
makhluk kang wis Ingsung ciptakne". (Al-lsra: 70) 

Allah subhanahu wata'ala ingkang nggadahi kehormatan hakiki, sampun paring 
kemuliaan tumrap kita -kaum mukminin- dipun inggilaken saking sedaya makhluk 
sanes ingkang dipun ciptaaken Allah. 

Kamangka izzah (kehormatan) iku mung kanggo Allah, kanggo Rasul utusane Allah 
lan kanggo wong-wong mukmin, nanging wong-wong munafik iku ora mangerteni. 
(Qs Munafiqun 8) 

Kita lahir kanthi kehormatan lan kemuliaan, pramila sak sampunipun kita diparingi 
kehormatan lan kemuliaan saking Allah, kita mboten diparengaken menempatkan 



diri kita wonten posisi ingkang lemah lan hina, amargi kita sampun lahir kanthi 
kehormatan lan kemuliaan sak sampunipun kita lahir kanthi cinta lan kasih sayang. 



Ma'asyiral Muslimin ingkang dipun muliaken Allah 

Gesang kita wonten ing di dunia punika kangge mbangun kehormatan lan kemuliaan 
umat, bangsa tuwin negari sarta kemenungsaan sedayanipun. Kita dipun lahiraken 
wonten ing dunia kanthi ngemban amanah lan mikul tanggung jawab. Kita lahir 
kanthi mbetha misi ibadah lan tugas kekhilafahan ing dunia punika. 

Lan Ingsun ora nyiptakake jin lan menungsa kajaba supaya ngabdi marang 
Ingsun. (QS Adz-Dzariyat: 56) 

[30 : s^ji] u p-t Jt jiS jjtf 4 yla3j iuift ^ yij tulJi 

"Padha elinga rikala Gustimu ngendika marang para Malaikat: "Saktemene Aku 
bakal ndadhekake khalifah ana ing bumi. " Para Malaikat padha jawab: "Kenging 
punaka Panjenengan badhe dadhosaken (khalifah) wonten ing bumi punika tiyang 
ingkang badhe damel kerusakan wonten ing bumi saha badhe numpahaken darah, 
kamangka kita para Malaikat punika tansah tasbih kanthi memuji Panjenengan lan 
nyucikaken Panjenengan?" Gusti ngendika: "Saktemene aku mangerteni apa kang 
ora sira ngerteni." (Qs. Al-Baqarah: 30) 

Ma'asyiral Muslimin ingkang dipun muliaken Allah 

Kita lahir sampun kanthi ngemban amanah lan mikul tanggung jawab ingkang 
sakderengipun sampun dipun tawaraken dening Allah SWT dumateng makhluk- 
makhlukipun ingkang sanes : 

Saktemene Ingsun wis paring amanat marang langit, bumi lan gunung-gunung, ning 
kabeh ora sanggup mikul amanat iku lan khawatir bakal khianat, lan amanat iku 
dipikul marang menungsa. Saktemene menungsa iku banget anggone zhalim lan 
bodho. (Qs. AlAhzab 72) 

Amanah lan tanggung jawab punika ingkang badhe nginggilaken derajat kaum 
mukminin wonten ing ngarsanipun Allah, lan wonten ing wekdal ingkang sami 
amanah lan tanggung jawab punika ndadhosaken malapetaka tumrap kaum munafik 
lan orang-orang musyrik. 

Sahingga Allah paring azab wong-wong munafik lanang lan wadhon lan wong-wong 
musyrikin lanang lan wadhon; lan sahingga Allah nampa taubat wong-wong mukmin 
lanang lan wadhon. Lan Allah Maha Pengampun uga Maha Penyayang. (QS. Al 
Ahzab: 73) 

Minangka pengemban amanah lan tanggung jawab wonteng ing bumi menika mila 
sedaya gerak, ibadah, tindakan lan ucapan kita badhe dituntut 



pertanggungjawabipun dening Allah SWT, inna sam'a wal bashoro wal fuadakullun 
ulaika kana anhu masula: 

/_an p/o nganti sira melu apa kang sira ora duweni pengertinan. Saktemene 
pangrungon, pandheleng lan ati, kabeh iku bakal dijaluki pertanggungan 
jawaban. (QS. Al Isra: 36) 

Pramila kita kedah nyadari bilih kita mboten saged khianat dumateng amanah 
ingkang kita emban lan tanggung jawab ingkang kita pikul punika : 

"Hai wong-wong kang padha iman, ojo nganti sira khianat marang Allah lan Rasul 
(Muhammad) lan (uga) ojo nganti sira khianat marang amanat-amanat kang 
diparingake marang si i ram u, lan sira mangerteni. (Qs. Al-Anfal: 27) 

Ma'asyiral Muslimin ingkang dipun muliaken Allah 

Kejawi fitrah cinta lan amanah dados makhluk ingkang nggadahi tugas makmuraken 
bumi punika, fitrah pagesangan negesaken wontenipun perbedaan ing antawisipun 
menungsa. wonten perbedaan suku bangsa, perbedaan bahasa, perbedaan warna 
kulit, perbedaan rizki, wonten mustahiq wonten muzakki, wonten ingkang kiat ugi 
wonten ingkang lemah, lan taksih kathah sanes perbedaan ingkang mboten saged 
kaetung jumlahipun. 

[13 : ^Ls-Jj] juZ- iJt Jil j^liK 

Ha/ menungsa, Saktemene Ingsun nyiptakake sira saka sakwijine menungsa lanang 
lan wadhon lan ndhadhekake sira berbangsa - bangsa lan bersuku-suku supaya sira 
saling ngenal. Saktemene wong kang paling mulia ing antarane sira ana ing ngarsa 
Allah yaiku wong kang paling taqwa ing antaraning sira. Saktemene Allah Maha 
Mangerteni uga Maha Ngenal. (QS. Al Hujurat: 13) 

u^ulj dJUj j Si j^ijK: j^Jt ^ijU^Ji 4ji;T 

Lan ing antarane tanda-tanda kekuasaan Allah yaiku nyiptakake langit lan bumi lan 
bedha-bedha bahasamu lan warna kulitmu. Saktemene ana ing kang kaya ngono iku 
bener-bener ana tanda-tanda tumrap wong-wong kang mangerteni. (QS. Ar Rum: 
22) 

Ma'asyiral Muslimin ingkang dipun muliaken Allah 

Allah sampun nyiptakaken sedaya perbedaan punika kangge njalin sinergi lan 
kerjasama, mboten kangge saling merendahkan lan menghina. Kadhos indahing 
taman punika inggih awit wontenipun kembang-kembang ingkang arupi warni. 
Rasulullah paring pepemut babagan punika wonten ing khutbahipun ing Mina rikala 
dinten tasyriq : 

Hai menungsa, Saktemene Gusti sira iku siji, lan bapak sira uga siji, mangertio ora 
ana keutamaan bangsa Arab tinimbang bangsa Ajam (non Arab) semana uga ora 
ana keutamaan bangsa ajam tinimbang bangsa Arab. Ora ana keutamaan kang 



duweni kulit abang marang kang duweni kulit ireng, utawa kang ireng marang kang 
abang kajaba amarga taqwane. (HR. Ahmad) 

Ma'asyiral Muslimin ingkang dipun muliaken Allah 

Kanthi kita merayakan Idul fitri, wangsul dumateng fitrah menungsa, dadhos 
penyegaran kesadaran tumrap fitrahipun menungsa, fitrah kelahiran, nilai kemuliaan, 
peran lan fungsi keberadaan menungsa wonten ing dunia, Kanthi 
ngemban amanah lan mas'uliyah (tanggung jawab) punika, sarta kesadaran tumrap 
keanekaragaman lan perbedaan menungsa kangge njalin sinergi anggen 
makmuraken bumi, dadhosakenkebahagiaan lan kemajuan alam semesta. 
Mugi-mugi kemawon syukur kita wonten ing dintenldul fitri punika dipun tampi Allah 
subhanahu wa ta'ala lan dadhosaken kita wonten ing golongan min ibadihi- 
syakuur ing antawisipun hamba-hambaipun Allah ingkang bersyukur. 
Lan kanthi landasan saha semangat syukur punika kita saged tansah makaryo 
langkung sae malih, beramal kanthi kualitas ahsanu amala. Sahingga kita pikantuk 
langkung kathah malih kesaenan, kanthi makaten kita saged terus menerus 
ngraosaken tambahan nikmat saking ngarsa dalem Allah SWT. 

Ma'asyiral Muslimin ingkang dipun muliaken Allah 

Minangka wusananing khutbah punika mangga kita nyuwun dhumateng ngarsa Allah 
Kang Maha Pengasih lan Penyayang, nyuwun kemaslahatan diri kita, keluarga, 
umat, bangsa, negara, supadhos saged pikantuk kehormatan lan kemuliaan ing 
dunia punika ugi kemuliaan wonten ing akhirat mangke. 

Demikian khutbah Idul fitri hari ini, mohon maaf atas segala kekhilafan dan tutur kata 
yang tidak berkenan. Selamat merayakan iedul fitri 1434 H. Semoga Allah menerima 
amal ibadah kita semua. 

